Pengiran Muda 'Abdul 'Azim

Pengiran Muda Haji 'Abdul 'Azim (Jawi: ; diputerakan 29 Julai 1982 – mangkat 24 Oktober 2020) merupakan paduka putera kedua Sultan Haji Hassanal Bolkiah Mu’izzaddin Waddaulah. YTM merupakan yang keempat dalam susur galur pewarisan takhta Brunei sehingga kemangkatannya pada Oktober 2020.

Keputeraan
Pengiran Muda 'Abdul 'Azim diputerakan di Bandar Seri Begawan, Brunei pada 29 Julai 1982. Baginda merupakan paduka anakanda sulung kepada Sultan dan Yang Di-Pertuan Negara Brunei Darussalam, Sultan Haji Hassanal Bolkiah Mu’izzaddin Waddaulah, dan suri kedua Pengiran Isteri Hajah Mariam.

YTM berpendidikan di Sekolah Antarabangsa Brunei, Institusi Raffles, dan Universiti Oxford Brookes. Pada tahun 2008, YTM dihantar mengikuti latihan pegawai sembilan bulan di Akademi Tentera Diraja Sandhurst, tetapi tercicir seminggu kemudian.

Penglibatan kerja amal 
Pada tahun 2009, YTM terlibat dalam suatu projek penjualan beg uniseks guna amal bersama Make A Wish Foundation dinaunginya dan syarikat kulit haiwan MCM Worldwide.

Pada Mei 2011, suatu pertunjukan amal diadakan di Dewan Indera Samudra The Empire Hotel and Country Club, Bandar Seri Begawan melibatkan 31 orang penghidap autisme yang turut membuat persembahan tersendiri. Dalam acara ini juga, Pengiran Muda 'Abdul 'Azim bertitah mereka yang ada autisme patut dilayan dengan hormat, "seperti mana-mana ahli keluarga awda". Pada 27 April 2013 di pembukaan Konges Rangkaian Autisme ASEAN (AAN) kedua, YTM mendesak sokongan yang berpatutsan diberi kepada keluarga dengan ahli keluarga yang berautisme.

YTM merupakan penerbit dengan syarikat filem  Daryl Prince Productions bertempat di London yang menerbitkan You're Not You. Pendirian paduka ayahandanya yang menyokong undang-undang syariah menjadikan keterlibatannya dipandang negatif Duli Pengiran Muda dalam kalangan khayalak pengkarya Hollywood. YTM merupakan tokoh penting dalam "jetset" antarabangsa.

Kemangkatan
Pengiran Muda 'Abdul 'Azim mangkat pada 24 Oktober 2020 selepas lama gering. Pengumuman rasmi kemangkatannya diumumkan kemudian pada hari beliau mangkat.

Kurniaan

Bintang kebesaran 
  Penerima Darjah Kerabat Mahkota Brunei (DKMB).
 Pingat Jubli Emas Sultan Brunei (5 Oktober 2017).

Institusi 
 Sekolah Ugama Pengiran Muda Abdul Azim, Serasa.

Keturunan

Rujukan

Pautan luar
 
 

Kelahiran 1982
Kematian 2020
Orang Brunei berketurunan Arab
Orang Brunei berketurunan Jepun
Orang Brunei berketurunan Inggeris
Kerabat diraja Brunei
Alumni Universiti Oxford Brookes
Alumni Institusi Raffles
Penerbit filem Brunei